Merzbacherinjärvi

Merzbacherinjärvi (kirg. Мерцбахер көлү, Mertsbaher kölü) on jäätikköjärvi Kan-Teŋirin massiivin länsirinteellä Kirgisiassa. Sen pinta-ala on neljä neliökilometriä, syvyys 60–70 metriä ja tilavuus 300–350 miljoonaa kuutiometriä. Järvi sijaitsee 3 304 metrin korkeudella Eŋiltšekin laaksossa pohjoisen Eŋiltšekin jäätikön juurella. Se täyttyy keväällä sulamisvesistä ja tyhjenee syyskuussa jääpadon murtuessa Eŋiltšekjokeen. Poikkeuksellisen kylminä kesinä järvi ei tyhjenny lainkaan. Järvi on saanut nimensä saksalaisesta Gottfried Merzbacherista, joka tutki sitä vuonna 1903. Lähteet